Nacionālā basketbola līga
Nacionālā basketbola līga (zināma arī kā Ramirent Nacionālā basketbola līga) ir otrs spēcīgākais vīriešu basketbola klubu turnīrs Latvijā. Tas tika izveidots 2020. gadā uz Latvijas Basketbola līgas 2. divīzijas (LBL2) bāzes. Turnīrā piedalās 22 komandas, kas pēc reģionālā principa sadalītas Austrumu un Rietumu grupās. Čempioni var saņemt iespēju spēlēt Latvijas—Igaunijas Basketbola līgā un LBL augstākajā divīzijā.